b'\n_START_ARTICLE_\nR\xc3\xb6fix\n_START_PARAGRAPH_\nR\xc3\xb6fix AG je avstrijski proizvajalec gradbenih materialov. Proizvodni program vsebuje materiale od malt za zidanje, razli\xc4\x8dnih ometov, pa vse do celotnih sistemskih re\xc5\xa1itev. Slovenska podru\xc5\xbenica je odprla svoja vrata leta 1995 v Ko\xc4\x8devski Reki.\n_START_SECTION_\nZgodovina\n_START_PARAGRAPH_\nPodjetje je ustanovil Josef Wehinger s svojim bratom leta 1888. Leta 1929 je podjetje prevzel sin Herman. V tem \xc4\x8dasu se je podjetje ukvarjalo s proizvodnjo apna. Istega leta je Herman Wehinger za\xc4\x8del prvi proizvajati apno v vre\xc4\x8dah. Leta 1936 so obnovili poslovno stavbo in nabavili prvi kamion. 12 let pozneje postanejo Josef, Ludwig in herman enakovredni partnerji v podjetju. Skozi \xc4\x8das se je podjetje razvijalo in moderniziralo. Leta 1982 je bila zgrajena prva tovarna v Parchinsu severna Italija. Danes ima R\xc3\x96FIX svoje tovarne po vsej Evropi od Avstrije preko \xc5\xa0vice, Italije, Slovenije, Hrva\xc5\xa1ke, Bosne in Hercegovine, Srbije \xc4\x8crna Gora, pa vse do Kosova, Albanije in Bolgarije.'